Document ID: /roh_data/filtered/fineweb-2-filterrobots_roh.jsonl.gz/62941

«Sche jau pens vi dad orglas sun jau en in auter mund, e lura na riv jau betg pli da turnar», di Gian Andrea Caratsch. Il giuven da 12 onns less daventar organist e construider dad orglas. Ed il construider dad orglas pensiunà Arno Caluori è persvadì che sias orglas tiran flad ed han in’olma.
Tuts dus èn fieu e flomma per las orglas, la regina dals instruments. Ella che tuna sco in entir orchester, ma che sa era tunar dultsch e fin. Ozendi è ella dentant savens mez emblidada en ina baselgia vida e fraida. Ma per ils dus protagonists da la Marella stat lorgla en il center. La Marella accumpogna Arno Caluori durant ina revisiun da lorgla da la chaplutta Sogn Gudegn a Vignogn e suonda Gian Andrea Caratsch ad Engelberg nua che el po sunar la pli gronda orgla da la Svizra.
La Marella maina l’auditur e l’auditura en l’intern da las orglas, lascha udir davos las fiffas ed en lintern da quai che fa che Arno Caluori e Gian Andrea Caratsch vivan ina vita per l’orgla.